钦定古今图书集成/明伦汇编/氏族典/第147卷 > 孙立节
## 钦定古今图书集成/明伦汇编/氏族典/第147卷 > 孙立节

按《尚友录》：立节字介夫，事李泰伯，友曾子固，学问淹
贯。孙复尝著《春秋发微》，见立节所作，抚卷叹曰：“吾力
所未及者，尽发之。”擢皇祐五年进士。时行新法，苏辙
议不合去。王安石语立节曰：“吾条例司当得明敏如
子者。”立节笑曰：“公过矣，若我辈人，亦不肯为条例司。”
遂趋出。后为镇江军书记，监司独敬惮之。